Карьера йолийна ша винчу гӀалара «Депортес Киндио» клубехь, цигара дехьавелира махкахь уггаре сийлахь йолу «Америка Кали» клубе, цигахь левзира 134 матчехь, ялх шарахь. 1996/97 шарахь левзира «Бенфикехь», ткъа цул тӀаьхьа дехьавелира «Бока Хуниорсе», цигахь бакхий кхиамаш бира шен карьерехь, ялх титул яьккхира (кхузза мехкан чемпион, шозза Либертадоресан Кад, кхин а Континенташна юкъара кад). Командин лидер а, капитан а вара. 2001 шарахь дехьавелира «Олимпиакосе», оцу клубехь Бермудес волчу хенахь клубо шиъ чемпионийн титул яьккхира, амма ша Бермудес шина шарахь мехкан чемпионатехь арене ца велира исс матчехь бен. ТӀаьхьа юхавирзира Латинан Америке, цигахь деа шарахь гергга ворхӀ команда хийцира. 2007 шарахь левзира исс матч шен дуьххьара хиллачу клубехь «Депортес Киндио» юкъахь, цул тӀаьхьа чекхъяьккхира ловзархочун карьера. Дукха хан ялале тренеран гӀуллакх долийра, коьртехь хилира «Депор» (ловзуш яра шолгӀачу дивизионехь) а, «Депортиво Пасто» (лакхара дивизионан аутсайдер) а клубийн.